22 glo in myn vasgekeer ná ontploffing | Maroela Media
Die groep van 22 mense, vermoedelik burgers van Lesotho, is skynbaar ondergronds in die myn vasgekeer ná 'n gasontploffing. Die myn is sowat 36 km van Middelburg geleë.
"Die departement is bewus van 'n voorval by die myn. Die myn word nie tans gebruik nie. Ons inspekteurs is op pad vir 'n ondersoek ter plaatse en ons is in gesprek met die mynreddingsdienste om hulp te lewer. Meer besonderhede sal bekendgemaak word wanneer dit beskikbaar is," het die departement in 'n verklaring gesê.
Middelburg Observer het vroeër berig 42 Lesotho-burgers het na bewering ondergronds gegaan om kabels te steel toe daar 'n gasontploffing was. Die koerant beweer 20 van hulle kon na veiligheid beweeg, maar die 22 ander is agtergelaat.
In 'n poging om dié wat ondergronds vasgekeer is te red, het die groep die voorval by die plaaslike wyksraadslid, Andile Magwane, aangemeld. Die owerhede is daarna in kennis gestel.
Daar word verneem die Gloria-myn is deel van Optimum Coal se bates wat deur die omstrede Gupta-familie besit word. Die Guptas se mynbates is verlede jaar onder sakeredding geplaas.
Waar is Maasdorp en die EFF, gaan help julle maaitjies
Roep die Guptas terug om hulle te kom uithaal. Weereens word ons belastinggeld gebruik om kriminele te red.
Weereens is ek te dom om te verstaan. Ek was self by paar myne en wil graag weet: is daar dan geen sekuriteit meer om die ingang te bekerm sodat geen ongemagtigde personeel kan ingaan nie?
Wat het Maasdorp van die Hoerskool ongeluk gese?????? is dit hier ook van toepassing?
Hier kom 'n tweede "Lilymyn". Daar is aan die Middelburg Observer gesê dat Gloria (Optimum) nie die oor die R200 miljoen het wat die reddingspoging kan beloop nie. Dus bly daai kabeldiewe ondergrond vasgekeer.